cyanic-selkie/wikianc huggingface dataset:
Բլիքլինգ հոլ
Նոր շրջանի պատմություն
Պատերազմի ավարտից հետո տունը հետ բռնագրավվեց։ Ազգային ֆոնդը այն նորից վարձակալության տվեց մինչև 1960 թվականը, երբ Ֆոնդն աշխատանքներ սկսեց՝ վերականգնելու տունը իր պատմությունն արտահայտող ոճով։ Տունը և այգին հանրության համար բացվեցին 1962 թվականին և բաց մնացին «Բլիքլինգյան կալվածք» անունով։
2015 թվականին Ազգային ֆոնդը նշեց Ֆիլիպ Քերրի մահվան 75-ամյակը՝ իր ժամանակներին ու կյանքին հատուկ տոնակատարությամբ ։
2015 թվականի հոկտեմբերին աշխատանքներ սկսվեցին ջերմային պոմպերի համակարգի ներդրման համար` օգտագործելով լճի ջերմությունը։ Այդ նոր համակարգը հնարավորություն է տալիս խնայել տարեկան 25 հազար լիտր յուղ և 16,000 ֆունտ ։
Գրադարան
Բլիքլինգյան կալվածքի գրադարանն իր մեջ ներառում է Անգլիայի ամենակարևոր պատմական ձեռագրերի և գրքերի հավաքածուներից մեկը։ Այս տան հետ կապված ամենակարևոր ձեռագիրը «Blickling Homilies»-ն է, որը մայրենի լեզվով անգլիական խրատական գրվածքների ամենահին պահպանված օրինակներից մեկն է։ Գիրքն առաջին անգամ խմբագրվել և թարգմանվել է 19-րդ դարում Ռիչարդ Մորրիսի կողմից, ում աշխատանքը մինչև օրս էլ համարվում է վերջնական։ Ավելի ուշ Ռիչարդ Ջեյ Քելլի կատարած թարգմանությունը բազմիցս քննադատվել է գիտնականների և գրաքննադատների կողմից  ։ Բլիքլինգ հոլի մեկ այլ կարևոր ձեռագիր է Բլիքլինգյան կամ Լոթիական սաղմոսը, որը գրվել է 8-րդ դարում։ Այժմ այն պատկանում է Մորգանի գրադարանին ։
Բլիքլինգյան կալվածքներ
Կալվածքը զբաղեցնում է 4777 ակր (1933 հա) տարածք, այդ թվում՝ 500 ակր (200 հա) անտառ, 450 ակր (180 հա) այգի և 3500 ակր (1400 հա) ֆերմա։ Դրանց մեծ մասը գյուղատնտեսական 2-րդ և 3-րդ կարգի հողեր են, որոնք ակտիվորեն օգտագործվում են Ազգային ֆոնդի կողմից՝ նրա կազմում գտնվող տների, այգիների, պարկերի և անտառների աջակցության համար եկամուտ ապահովելու նպատակով ։ Կալվածքը գրանցվել է Պատմական պարկերի և այգիների գրանցամատյանի II աստիճանի ցուցակում ։
Այգու պատմություն
Տունը և այգին գոյություն են ունեցել նախքան 1450-ական թվականներին Բոլեյն ընտանիքի կողմից կալվածքը գնելը, սակայն դրանց արտաքին տեսքի մասին ոչ մի գրառում չի պահպանել։ 1616 թվականին, երբ սըր Հենրի Հոբարտը ձեռք բերեց կալվածքը, սկսեց վերակառուցել այգիները՝ ներառելով նաև լճակներ, վայրի բնություն և ծաղկանոց։ Այգու լեռը արհեստական բլուր է, որը ստեղծվել է այգուն նոր տեսք տալու համար։ Սըր Ջոն Հոբարտի համաձայնությամբ 1698 թվականին այգին ընդլայնվեց. ավելացան նոր անմշակ տարածքներ, և կառուցվեց տաճար։
18-րդ դարի երկրորդ կեսին Բուքինգհեմյան երկրորդ կոմսը՝ Ջոն Հոբարտը, ձեռնամուխ եղավ այգու տեսքն արմատապես փոխելու աշխատանքների։ Պաշտոնականության բոլոր հետքերը հեռացվեցին, և բնական ճանապարհով նոր ծառեր տնկելու միջոցով ստացան բնապատկերային այգի։ 1780-ականներին ցիտրուսային ծառերը ցրտից պաշտպանելու նպատակով կառուցվեց ջերմոց։ 1793 թվականին՝ երկրորդ կոմսի մահից հետո, նրա կրտսեր դուստրը՝ տիկին Կարոլինա Սուֆֆիլդը, վարձեց այգեպան Հեմփրի Ռեփթոնին և նրա որդի Ջոն Ադեյ Ռեփթոնին՝ այգու հետ կապված հարցերի շուրջ խորհրդակցելու նպատակով։ 1840 թվականին կալվածքը ժառանգեց իննամյա Ուիլյամ Սքոմբերգ Քերրը՝ Լոթիանի 8-րդ մարկիզը։ Հետագայում նա վերականգնեց պարտերի պաշտոնականությունը և գունային սխեմաները։ Երբ երեսունութ տարեկան հասակում Ուիլյամը մահացավ, այգու պատասխանատվությունը անցավ Լոթիանի օրիորդին և գլխավոր պարտիզպան սըր Լայոնին։ Լոթիանի 11-րդ մարկիզը՝ ֆիլիպ Հենրի Քերրը, 1930 թվականին ժառանգեց կալվածքը։ «Country Life»-ի հոդվածի նսեմացնող մեկնաբանություններից հետո Լոթիանը վարձեց սոցիալիստ այգեպան Նորա Լինդսեյին այգիները վերափոխելու համար։ Նա պարտերի փոքր ծաղիկների անկարգ մարգերը փոխարինեց չորս մեծ քառակուսի տարածքներով, որտեղ աճում էին ներդաշնակ գույներով խոտաբույսեր։ Նա նաև հեռացրեց տաճարի պուրակի փշատերև ծառերը՝ դրանք փոխարինելով լեռնավարդերով ։
Այգին այսօր
Բլիքլինգյան այգին ընդգրկում է 55 ակր (22 հա) տարածք և ներառում է պաշտոնական և ոչ պաշտոնական զբոսայգիներ, Grade II-ում ցուցակագրված շինություններ և կառույցներ, անտառապատ տարածքներ, նմուշային ծառեր, Վիկտորյական այգիների նմուշներ, թոփիարներ (դեկորատիվ թփեր), բանջարանոց (հասարակության համար բացվել է 2010 թվականին) և 18-րդ դարի կենու ցանկապատ։ Գլխավոր մուտքի սիզամարգերը շրջափակված են կենու ցանկապատով, որն առաջին անգամ հիշատակվել է Համելսի Ուիլյամ Ֆրիմանի կողմից 1745 թվականին ։ Սրահը երեք կողմից շրջապատված է չոր փոսերով։ Դրանցում գտնվող տնկիները էապես վերանայվել են Լիդսեյի կողմից, որը ներմուծել է ջղաշուշան, դրախտավարդ, բուդդլեյայի, հազրավարդի տարբեր տեսակներ։ Կալվածքի հետևում՝ արևելյան մարգագետնում, գտնվում է պարտերի այգին։ Սկզբնապես ստեղծված լինելով որպես վիկտորյական կախովի այգի՝ 1930-ականների սկզբին այն վերափոխվել է Լինդսեյի կողմից։ 18-րդ դարում քարե շատրվան կանգնեցնելու միջոցով նա այգին բաժանել է չորս մեծ, գունեղ խոտածածկ մասերի, որոնք շրջապատված էին L-աձև սահմանագծված վարդերով ու կատվադաղձերով և բոլոր անկյուններում հատուկ ձևավորված տարածքներով։ Պարտերից վերև գտնվող հատվածներում քաջվարդի տունկեր են, սեզոնային մարգեր և 2006 թվականին ստեղծված Կրկնակի Սահմանների տնկարկներ, որոնք պարունակում են բազմաթիվ տնկիներ՝ գունավորված տաքից սառը երանգներով։ Կողքին գտնվում են Սպիտակ և Սև սահմանները, որոնք ստեղծվել են 2009 թվականին՝ փշատենիների հետ միասին։ Այգու արևմտյան մասում առանձնանում է սիզամարգերի բաժինը, որը եզրված է արևելյան սոսիներով։ Ամառային ամիսներին այստեղ խաղում են տարբեր սպորտաձևեր, օրինակ՝ կրոկետ։ Ուշագրավ է նաև մագնոլիայի հավաքածուն՝ աշնանային ալպիական մանուշակներով, պարկուճային շատրվանով և բանջարանոցով։ Պարտերի հյուսիսում գտնվում է Վայրի այգին, որտեղ կա ճառագայթային բույսերով ծառուղի՝ եզերված կաղնու, լորենու և հաճարենու ծառերով, կոճղեզներով։ Վայրի այգին թաքցնում է Գաղտնի այգին՝ ամառանոցով, բուրավետ բույսերով և կենտրոնական արեգակնային ժամացույցով։ Մոտակայքում գտնվում է 18-րդ դարում կառուցված ջերմոցը, որը պարունակում է ցիտրուսային ծառերի հավաքածու։ Տարածքում կա նաև անտառապատ հովիտ, որը ներառում է անտառային տարբեր բույսեր, այդ թվում՝ նաև ղանձլամերի և մատնոցուկի տարբեր տեսակներ։ 2009 թվականին անտառային տարածքը ջերմոցի մոտակայքում մաքրվեց՝ նոր այգի ստեղծելու համար։ Տնկվեցին անտառային բույսերի բազմաթիվ տեսակներ, այդ թվում նաև՝ կամելիայի և մահոնիայի տարբեր տեսակներ։ Դեպի տաճարը տանող ճանապարհը եզերված է լեռնավարդի թփերով, որոնք տնկել է Լինդսեյը իր 1930-ականների նախագծով։ Այգուց առանձին կան մի շարք փոքր տարածքներ, որոնք ներառում են 1877 թվականին լեդի Լոթիանին տրված երեսուն բուսատեսակ ։ Նախագծվել է նաև ստեղծել սրնգենու և վարդի պարտեզներ, որոնք կտեղակայվեն Վայրի այգում և բաց կլինեն հասարակության համար ։ 2015 թվականին հայտարարվեց, որ Բլիքլինգյան չօգտագործվող ցանկապատված այգին, որը զբաղեցնում է 1,5 ակր (0,61 հա) տարածք, կվերականգնվի։ Նախագիծը իրականացվելու է հինգ տարվա ընթացքում ։
Արտաքին հղումներ
Կատեգորիա:Մեծ Բրիտանիայի պալատներ Կատեգորիա:Պալատներ
Օգոստիանոս Բաջենցի
Օգոստիանոս Բաջենցի (հայտնի է նաև Օգոստիանոս Բաջենց, Ավգուստինիոս Բաջենցի անուններով, ծննդ․ թվականը՝ անհայտ, Ապարաններ, Երնջակ գավառ - մահ․ է՝ 1667 թվական), կրոնական գործիչ ։
Կենսագրական տվյալներ
Օգոստիանոս Բաջենցու կենսագրության մասին շատ քիչ տեղեկություններ են պահպանվել։ Հայտնի է, որ նա ծնվել է Երնջակ գավառի Ապարաններ բնակավայրում։ 1605 թվականին Շահ Աբասի իրականացրած բռնագաղթից փրկվելուց հետո՝ 1609 թվականին ճանապարհորդության է մեկնել Եվրոպայում։ Գրչագրել է մի շարք ձեռագրեր։ Նրա ճանապարհորդական գրությունները տպագրվել են իր մահից շուրջ 200 տարի հետո՝ 1884 թվականին ։
Օգոստիանոս Բաջենցին 1622-ից 1654 թվականներին եղել է Նախիջևանի կաթոլիկ արքեպիսկոպոսը ։
Ծանոթագրություններ
Կատեգորիա:1667 մահեր Կատեգորիա:Ապարաններ գյուղում ծնվածներ Կատեգորիա:Հայ կաթողիկե եկեղեցական գործիչներ Կատեգորիա:Հայ ճանապարհորդներ
Յուխարի Օյսյուզլյու
Յուխարի Օյսյուզլյու (Yuxarı Öysüzlü), գյուղ Ադրբեջանական Հանրապետության Թովուզի շրջանում։
Աշխարհագրություն
Գտնվում է շրջկենտրոն Տավուշ քաղաքից հարավ-արևմուտք։ Ծովի մակերևույթից 557 մետր բարձրության վրա է։
Բնակչություն
Գյուղի բնակչությունը 6375 մարդ է (2009) ։
Ծանոթագրություններ
Կատեգորիա:Թովուզի շրջանի բնակավայրեր Կատեգորիա:Տավուշ գավառի բնակավայրեր
Ավետարան (4818)
Ավետարան (4818), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4818 թվի տակ։ Ձեռագիրը գրվել է 1316 թվականին Հովսիան գրչի, Հակոբ գրչի կողմից՝ Հագարակն գյուղում։ Ստացողը եղել է Պարոն Հովհաննեսն։ Գրված է թղթի վրա, որը ունի 33x23 չափս։ Ձեռագիրը կազմված է  285 թերթից։ Գրված է երկսյուն, բոլորգրով։ Ունի տերունական 25, ավետարանիչ 1, խորան 10, կիսախորան և լուսանցազարդ   մանրանկարներ։ Պահպանակը ունի 2 էջ, գրված է՝ մագաղաթի վրա՝ ուղղագիծ երկաթագրով, Քարոզգիրք։ Կազմը` կաշեպատ տախտակ դրոշմազարդ, արծաթյա 6 խաչով և կոստղապատ, աստառը՝ զարդահյուս մետաքս։ Հիշատակարաններ գրչի՝ 90բ, 139բ, 217ա, 278բ, ստացողի՝ 279բ, 281ա, հետագայի՝ 90բ, 139բ, 217ա, 279բ (14-րդ դար), 281բ (1407թ.), 280բ (1410թ.), 280ա (1432թ.), 283բ (1585թ.) :
Ծանոթագրություններ
Կատեգորիա:Մատենադարանի ձեռագրեր
Գայլուկ սովորական
Գայլուկ սովորական, հայկական տարանունները՝ դրոժի թուփ, հմուլ, հյուսիսայգի, հումել, ջղլաբատ։
Քիմիական բաղադրությունը
Լուպուլինը հարուստ է դառը նյութերով, եթերայուղով, խեժով, դաբաղիչ և ներկող նյութերով, հումուլինային թթուներով, ալկալոիդներով։ Կոների մեջ հայտնաբերվել է դեղնակարմրավուն եթերայուղ, տրիմեթիլամին, ասպարագին, խեժ (մինչև 16%), տանին (մինչև 4%), կիտրոնաթթվական աղեր, վալերիանաթթվական եթեր, ֆիտոստերին, C վիտամին, պալմիտինաթթվային միրիցիլ, ալկալոիդ խումուլին, իսկ ծաղիկների, տերևների և ցողունի մեջ կան հիմքերի հետքեր և C վիտամին ։
Բուժական նշանակությունը
Կոները հավաքվում են կոթուններով, պարզ եղանակին՝ մինչև լրիվ հասունանալը և չորացնում ստվերում, բարակ շերտով, մինչև կոթունները ծալելիս բեկվեն։ Դրանից հետո հումքը ծխահարում են ծծմբով և մամլած շերտերով պահում տուփերի մեջ։ Չորացած հումքը ունի հաճելի հոտ, խեժի «դուրեկան դառնություն։ Հասուն և չոր կոների թափահարումից անջատվում է լուպուլինը, որը դեղատներում հայտնի է «գայլուկի ալյուր» անվամբ։ Լուպուլինը կազմում է չոր հումքի 7-16 %֊ը։ Գայլուկը լայն կիրառում ունի աշխարհի տարբեր երկրների ինչպես ժողովրդական, այնպես էլ գիտական բժշկության մեջ։ Ֆրանսիայում այն անվանում են «հյուսիսային խաղող» և օգտագործում են որպես տոնուսավորող և քնաբեր միջոց։ Լեհաստանում դեղաբույսը օգտագործում են ընդհանուր թուլության, նևրասթենիայի, կլիմակտերիկ նևրոզի, ստամոքսաաղիքային տրակտի հիվանդությունների բուժման նպատակով։ Բուլղարիայում սեռական գրգռվածության, հատկապես ցավոտ էրեկցիայի, սերմնահոսության, անքնության, ախորժակի բացակայության, գեղձախտի, դեղնուկի, միզուղիների բորբոքման և քարերի, դաշտանային ցավերի ու գլխացավերի ժամանակ։ Ավստրիայում և Գերմանիայում գայլուկը հանրաճանաչ միջոց է նևրոզների և անքնության ժամանակ (կոները լցնում են բարձի մեջ և քնում վրան)։ Հունգարիայում և Չեխոսլովակիայում գայլուկի չոր մզվածքը կազմում է «խովալետտին» և «վալոսեդան» հանգստացնող բնույթի դեղամիջոցների բաղադրիչ մասերից մեկը։ Գայլուկը քսուքի ձևով Բելառուսիայում օգտագործվում է թարախային վերքերը, հին խոցերը և խուղակները բուժելու համար։ Ռուսական ժողովրդական բժշության մեջ գայլուկը լայն կիրառում է գտել գաստրիտների, ճճվակրության, լնդախտի, մազաթափության, նևրասթենիայի, ռադիկուլիտի, չիբանի և մկանատամի բուժման գործում։ Աբխազական ժողովրդական բժշկության մեջ դեղաբույսը արտաքին ձևով օգտագործվում է մաշկի թարախային վերքերի և սալջարդի բուժման, իսկ ներքին ընդունման ձևով՝ մարսողությունը լավացնելու համար և որպես ընդհանուր հանգստացնող միջոց։ Հայկական ժողովրդական բժշկության մեջ գայլուկը հայտնի է եղել որպես միզամուղ և ցավազրկող միջոց։ Ըստ Գաբրիել Մենևիշյանի, գայլուկի կոներն ունեն նյարդերը հանգստացնող, սրտանոթային համակարգը տոնուսավորող, վերքերը հականեխող, քնաբեր հատկություններ։ Գիտական բժշկության մեջ գայլուկը դեռևս վերջնականապես չի արմատավորվաշ։ Սակայն այն մտնում է հանգստացնող համար 1 թեյի բաղադրության մեջ։ Որպես ախորժակը լավացնող միջոց բույսի ջրաթուրմը կարելի է օգտագործել բոլոր այն հիվանդությունների դեպքում, որոնք ուղեկցվում են ախորժակի վատացումով։
Կիրառման եղանակները
Ջրաթուրմ պատրաստելու համար վերցնում են 1 ժաշի գդալ մանրացրած կոն, խառնում 1 բաժակ եռման ջրին, հովանալուց հետո քամում և ըմպում 1/4 բաժակ, օրական 3-4 անգամ՝ ուտելուց 15-20 րոպե առաջ։ Անքնության դեպքում 2 թեյի գդալ մանրացրած կոները 1 բաժակ եռման ջրում 4 ժամ թրմելուց հետո ըմպում են 1-2 ժաշի գդալ՝ քնելուց առաջ։ Ջրաթուրմի դոզան կարելի է փոփոխել։
Բույսի այլ հատկանիշները
Գայլուկը թունավոր բույս է։ Երբեմն առաջ է բերում «գայլուկ հավաքողների հիվանդություն», որը բնորոշ է քնկոտությամբ, քրտնարտադրությամբ, ընդհանուր գրգռվածությամբ, ջերմության բարձրացումով, սրտի շրջանի ցավերով, իսկ որոշ դեպքերում էլ առաջ է բերում խրոնիկական էկզեմա։ 1-2 գրամ լուպուլինը թունավորում է առաջացնում։ Անասնաբուժության մեջ գայլուկն օգտագործում են նաև ընդհանուր սուր թուլության և ջրգողության ժամանակ։ Բացի բուժական նպատակներից գայլուկը անհիշելի ժամանակներից օգտագործվում է հացաթխման և գարեջրի պատրաստման պրոցեսներում։ Հացաթխման մեջ կոները օգտագործում են թթխմոր պատրաստելու համար, որոնք հացին տալիս են հաճելի համ ու հոտ։ Գարեջրի մշակման պրոցեսում գայլուկի դաբաղանյութերը կարգավորում են հումքի խմորումը և կանխում գարեջրի թթվեցումը։ Եթերայուղը, խեժը և լուպուլինը գարեջրին տալիս են յուրահատուկ համ ու բուրմունք, փրփրություն, ուստի գարեջրի որակը հիմնականում պայմանավորված է գայլուկի մեջ մտնող դաբաղանյութերի և եթերայուղի քանակներով։ Գայլուկի երկար ցողունները պիտանի են տեխնիկական նպատակով՝ մանվածք, մանրաթել, թուղթ, պարան, բրեզենտ, պարկ պատրաստելու համար։ Ծաղիկներից ստացվում է դեղին գույնի ներկ։ Որպես դեկորատիվ բույս, օգտագործվում է նաև կանաչապատման մեջ։
Ծանոթագրություններ
Կատեգորիա:Բույսեր այբբենական կարգով Կատեգորիա:1753 թվականին նկարագրված բույսեր
Սոցիալական գերիշխանության տեսություն
Սոցիալական գերիշխանության տեսություն (ՍԳՏ), միջխմբային փոխհարաբերությունների տեսություն՝ հիմնված սոցիալական տարբեր հիերարխիկ խմբերի կայունության ապահովման վրա ։ Համաձայն այս տեսության, խմբերում անհավասարությունը ապահովվում է միջխմբային վարքագծի առաջնային երեք տեսակներով՝ դիսկրիմինացիա, ագրեսիվ անհատական դիսկրիմինացիա և վարքագծային անհավասարություն։
ՍԳՏ-ն ենթադրում է, որ լայն տարածված մշակութային գաղափարները (օրինակ՝ լեգիտիմ առասպելները) ապահովում են այդ միջխմբային վարքի տեսակների բարոյական և ինտելեկտուալ արդարացումները։ Գոյություն ունեն լեգիտիմ առասպելների ֆունկցիոնալ երկու տեսակներ՝ հիերարխիան ամրապնդող և հիերարխիան թուլացնող։ Գաղափարախոսությունները, որոնք ուժեղացնում են հիերարխիան (օրինակ՝ ռասիզմ կամ մերիտոկրատիա), համապատասխանում են միջխմբային անհավասարության առավել բարձր մակարդակին։
Հիերարխիան թուլացնող գաղափարախոսությունները (օրինակ՝ անարխիզմ և ֆեմինիզմ) համապատասխանում է միջխմբային հավասարության առավել բարձր մակարդակին։ Այդ տեսակի գաղափարախոսությունների հավակնող անձը հիմնվում է գերիշխելու իր հոգեբանական կողմնորոշման և խմբային հարաբերություններում անհավասարության ձգտման վրա։
Ծագումնաբանություն
ՍԳՏ տեսությունը առաջին անգամ ձևավորել են հոգեբանության պրոֆեսոր Ջիմ Սիդանիուսը և Ֆելիսիեյ Պրատտոնը։ Տեսությունը սկսվում է այն դիտարկմամբ, որ խմբերը ստեղծվում են ըստ սոցիալական ներխմբային հիերարխիայի, որպես կանոն, այն հասարակություններում, որոնք ունեն զարգացած տնտեսություն։
Այդպիսի հիերարխիան ունի եռակի կառուցվածք։ Այն հիմնված է (1) տարիքի ( ինչպես օրինակ՝  մեծերը ավելի ուժեղ են, քան երեխաները), (2) սեռային  պատկանելության (ինչպես օրինակ՝  տղամարդիկ ունեն իշխանություն և ավելի բարձր դիրք, քան կանայք), և (3) կամայական վերաբերմունքի, որը ունի մշակութային հիմք։
Կամայական վերաբերմունքի  հիերարխիաները կարող են հիմնված լինել էթնիկական (օրինակ՝ ԱՄՆ-ի սպիատակամորթ բնակչությունը և աֆրիկաամերիկյան), կրոնական, ազգային պատկանելիության վրա։ Մարդկանց սոցիալական հիերարխիաները կազմված են բուրգի ամենավերին հատվածում գտնվող բարձր դիրքերով խմբերից (հեգեմոնիա) և ամենաստրոին հատվածում գտնվող ցածր դիրքեր ունեցող խմբերից։
Առավել նշանակալի սոցիալական դերերը, ամենայն հավանականությամբ, կզբաղեցնեն հեգեմոնիայի անդամները (օրինակ՝  ամենամեծ սպիտակամորթ տղամարդը)։ Տղամարդկանց բնորոշ է սոցիալական գերիշխանության կողմնորոշվածությունը, ուստի նրանք հիմնականում քաղաքական ուժին են տիրապետում (պատրիարխատ կամ անդրոկրատիա)։
Բարձր դիրքերը մեծամասամբ զբաղեցնում են տղամարդիկ։ Նախապաշարված համոզմունքները, ինչպիսիք են ռասիզմը, սեքսիզմը, ազգայնականությունը և դասականությունը, բոլորը սոցիալական հիերարխիայի այս նույն համակարգի դրսևորումներ են։
Լեգիտիմ առասպելներ
Հիերարխիկ դիսկրիմինացիայի տարբեր գործընթացներ հիմնված են լեգիտիմ առասպելների (Սիդանուիս, 1992) կամ, այլ կերպ ասած, սոցիալական գերիշխանությունը հիմնավորող հավատալիքի վրա։ Դրանց են վերաբերվում պատերնալիստական առասպելները, համաձայն որոնց՝ հեգեմոնիան ծառայում է հասարակությանը, հոգ է տանում փոքրամասնությունների մասին, փոխադարձ առասպելները, ըստ որի իշխող և արտաքին խմբերը հավասար են, և, սուրբ առասպելները (օրինակ՝ թագավորների միանձնյա կառավարման աստվածատուր իրավունքը)։
Պրատտոն և ուրիշները (1994) առաջարկում են արևմտյան գաղափարները մերիտոկրատիայի և անհատական նվաճումների՝ որպես լեգիտիմ առասպելի օրինակ, և պնդում են, որ մերիտոկրատիան ստեղծում է ընդամենը արդարության պատրանք։ Տեսության հենքն է հանդիսանում Սոցիալական նույնականացման տեսությունը (ՍԻՏ, Գ․ Տեջֆել և Ջ․ Տերներ), համաձայն որի սոցիալ - համեմատական գործընթացները հանգեցնում են անհատական դիսկրիմինացիայի։ Դիսկրիմինացիոն գործողությունները (օրինակ՝ փոքրամասնություններին ուղղված վիրավորական դիտողությունները) իրականացվում են ինքնագնահատկանի բարձրացման նպատակով։
Սեռը և գերիշխանությունը
Ըստ դիտարկումների, համաձայն որոնց պատրիարխալ հասարակություններում տղամարդիկ զբաղեցնում են առավել իշխող կարգավիճակ, քան կանայք, ՍԳՏ-ն ենթադրում է, որ արական սեռը, որպես կանոն, առավել կողմնորոշված է սոցիալական գերիշխանության։
Խմբային հիերարխիա
Հասարակության մեջ սոցիալական հիերարխիաները անհրաժեշտ են ռեսուրսների պատճառով առաջացած բախումների ժամանակ միջխմբային մրցակցությունների պայմաններում գոյատևելու համար ։ Խմբերը, որոնք ունեն հստակ հիերարխիա, մարտունակության մեջ ավելի արդյունավետ են դրսևորվում, քան խմբերը, որոնք այլ կերպ են կազմակերպվում։
Բացի այդ, հիերարխիկ հարաբերությունների բնույթը սահմանվում է խմբի անդամների գերիշխող դիրքի ձգտմամբ։ Այս դիրքը մարդուն առավելություն է տալիս խմբի ներսում ռեսուրսների բաշխման ժամանակ, ինչպես նաև վերարտադրման իրավունքի գերակայություն։ Հիերարխիայում լավագույն տեղ զբաղեցնելու համար մշտական ​​մրցակցությունը ներխմբային ագրեսիայի հիմնական պատճառն է։ Սոցիալական գերիշխանության տեսությունը բացատրում է ճնշող խմբային հիերարխիան երեք հիմնական մեխանիզմներով.
Վարքագծային անհամաչափություններ.
Այս գործընթացները պայմանավորված են լեգիտիմ առասպելներով, որոնք հիմնավորում են սոցիալական գերիշխանությունը․
Կապը մարքսիզմի հետ
ՍԳՏ-ի վրա իրենց ազդեցությունն են ունեցել մարքսիզմը և սոցիալ-կենսաբանական գաղափարները։ Իր աշխատանքներում Մարքսը նկարագրել է հեգեմոնիկ խմբերում ճնշող հիերարխիան, որը գերիշխում է ցածր կարգավիճակ ունեցող խմբերին։ Ըստ նրա գաղափարների բուրժուազիան իշխում է բանվոր դասակարգին (պրոլետարիատ)՝ վերահսկելով կապիտալը։ Մարսքը նաև առաջարկում էր, որպեսզի բանվոր դասակարգը որոշում կայացնի վերջ տալու ճնշմանը և հեղափոխության միջոցով տապալի բուրժուազիան։
Կյուրոպեդիա
Կյուրոպեդիա (Կյուրոսի դաստիարակությունը), Սոկրատեսի աշակերտ Քսենոփոնի երկը, որը գրվել է Ք.ա. 370 թվականին։ Այն բաղկացած 8 գրքից։ Աշխատության հիմնական բովանդակությունը պարսից միապետության հիմնադիր Կյուրոս Մեծի կյանքն ու գործունեությունն է (Ք. ա. 600-530 թթ.) ։ «Կյուրոպեդիան» լայն տարածում է ունեցել հունա-հռոմեական աշխարհում։
Բովանդակություն
Երկը «քաղաքական ռոմանտիկա է, որը նկարագրում է իդեալական տիրակալի դաստիարակությունը»։ Այստեղ Քսենոփոնը գովաբանում է բարոյական այն սկզբունքները, որոնց վրա հիմնվում էր Կյուրոսի թագավորական իշխանությունը ։ Այստեղ տեսանլի է Քսենոփոնի կողմնորոշումը հօգուտ միապետության, որը նա գերադասում է դեմոկրատիայից, օլիգարխիայից և բռնատիրությունից՝ տիրանիայից, վերջիններիս հակադրելով միապետական կայունությունը։
Չնայած «ընդհանուր առմամբ ընդունվել է», որ Քսենոփոնը «Կյուրոպեդիան գրելիս չի նախատեսել այն որպես պատմություն» գրել, ապա անհասկանալի է մնում մի բան՝ այդ ժամանակաշրջանի ո՞ր ժանրին է պատկանում այս երկը։ Քսենոփոնը միշտ չէ, որ հավատարիմ է մնում պատմական իրական փաստերին ։ Այսպես, Հերոդոտոսի պատմությունից հայտնի է, որ Կյուրոսը սպանվել է մասսագետների (հայկական աղբյուրներում՝ մաքսութներ) դեմ պատերազմելիս, մինչդեռ «Կյուրոպեդիայում» նա խաղաղ պայմաններում երանության մեջ մահանալուց առաջ, զոհեր է մատուցում իր աստվածներին, բարոյախրատական երկար ճառով հրաժեշտ է տալիս իր որդիներին ու բարեկամներին և դատողություններ անում հոգու անմահության մասին փիլիսոփայական մեծ վերացականությամբ ։
Մալթայի ազգային գրադարան
Մալթայի ազգային գրադարան (Bibljoteka Nazzjonali ta 'Malta, National Library of Malta), Մալթայի գլխավոր գրադարանը։ Գտնվում է մայրաքաղաք Վալետայում։ Հիմնադրվել է 1776 թվականին ֆրանսիական բարոնների Ռոգան տոհմի կրտսեր ճյուղի ներկայացուցիչ Էմանուել դե Ռոգան Պոլդյուի (1725-1797) կողմից, որը Մալթայի օրդենի նախավերջին մեծ մագիստրոսն է եղել (1775-1797)։
Պատմություն
Մալթայի ազգային գրադարանի հավաքածուն հիմնադրվել է 16-րդ դարում Հիվանդախնամների միաբանության կողմից։ Գրադարանի հնագույն ֆոնդերը ծագում են խաչակիրների գրադարաններից, որոնք միաբանությանն են անցել մեծ մագիստրոս Կլոդ դե լա Սենգլի՝ 1555 թվականի հրամանագրով։ Դրա համաձայն՝ բոլոր գրքերը, որոնք պատկանել են Սուրբ Հովհաննեսի միաբանության մահացած անդամներին, պետք է փոխանցվեին օրդենի գանձարան։
1766 թվականին գրադարանի ֆոնդերը լրացվել են հազվագյուտ հրատարակություններով, երբ այստեղ են տեղափոխել Մալթայի օրդենի մեծ մագիստրոս Ժան Լուի Գերեն դե Տենսենի (Jean Louis Guérin de Tencin) անձնական գրադարանը, որը բաղկացած է եղել 9,700 հատորից։
Անգլիացիների տիրապետության ժամանակաշրջանում 1812 թվականի հուլիսի 4-ին գրադարանը տեղափոխվել է նոր շենք, որը գտնվում է քաղաքի կենտրոնում՝ Գրոսմայստերի պալատից ոչ հեռու և կառուցված է նեոդասական ոճով։
1925 թվականից պարտադիր նմուշօրինակի օրենք է ներմուծվել, որի համաձայն ամեն գրքից մեկ օրինակ ուղարկվում է գրադարան։ 1976 թվականից գրադարանը պաշտոնապես ստացել է ազգային գրադարանի կարգավիճակ։
Գրադարանը վարակում է բոլոր հրատարակումների ազգային մատենագրություն (The Malta National Bibliography - Bibljografija Nazzjonali ta 'Malta)։
Ծանոթագրություններ
Կատեգորիա:Ազգային գրադարաններ Կատեգորիա:Վալետա
Լոս Արայանես ազգային պարկ
Լոս Արայանես ազգային պարկ (Parque Nacional Los Arrayanes), ազգային պարկ Արգենտինայում։ Ունի 17.53 քառ. կմ տարածք։ Այն ընդգրկում է Նաուել Ուապի լճի ափին գտնվող Կետրիխուե թերակղզին, Նեուկեն պրովինցիայում, Վիլլա լա Անգոստուրայից 3 կմ հեռավորության վրա։
Չնայած Luma apiculata տեսակի ծառեր կարելի է տեսնել թերակղզի տանող ճանապարհի վերջում, 300-ամյա Արյանես անտառն ընդգրկում է 0.2 քառ. կմ տարածք հարավային կետում` ավելի քան 600 անտհատներով։ Անտառ կարելի է հասնել նավակով լճի տարբեր կետերից կամ Վիլլա լա Անգոստուրա նավահանգստի մոտից դեպի պարկ ընդամենը 12 կմ ճանապարհ է։ Այս ուղին, որը լի է վերելքներով և վայրէջքներով, հայտնի է նաև լեռնային հեծանվավազքով։
Կան մի քանի պուդուներ, Հարավային Անդյան եղջերուներ, գուանակոներ, կրծողներ ու փոքր աղվեսներ։ Թռչուններից կարելի է այստեղ տեսնել վարազահավերի, արծիվների, բազեների և փայտփորիկների։
Չնայած նրան, որ արդեն Նաուել Ուապի ազգային պարկի մի մասն էր, այնուամենայնիվ Լոս Արայանես ազգային պարկը ստեղծվել է 1971 թվականին՝ պաշտպանելու անտառի հազվագյուտ արրայան ծառերը։ Հողը և ֆրագիլե ծառերի արմատները պաշտպանելու համար կառուցվել է փայտե ճանապարհ զբոսաշրջիկների համար, որոնք բավականություն են ստանում՝ դիտելով դարչինի գունավոր ծառերը։
Կլիմա
Պարկն ունի ցուրտ և խոնավ կլիմա ։ Ձմռանը միջին ջերմաստիճանը 3 °C է, իսկ ամռանը՝ 14 °C ։ Տարեկան տեղումների քանակը՝ 1300 մմ է. ամենաշատ տեղումները թափվում են ձմռան ընթացքում ։ Ձյուն գալիս է հուլիս-սեպտեմբեր ամիսներին ։
Արտաքին հղումներ
Կատեգորիա:Արգենտինայի ազգային պարկեր Կատեգորիա:Կատեգորիա ԲՊՀՄ II
Լինդա Բակ
Վաշինգտոնի համալսարանի շրջանավարտ է, որտեղ էլ դասավանդել է սկսած 2003 թվականից։ ԱՄՆ գիտությունների ազգային ակադեմիայի, արվեստների ու գիտությունների ամերիկյան ակադեմիայի, Լոնդոնի թագավորական ընկերության անդամ է։
Լինդա Բակի մշակած մեթոդի օգնությամբ ապացուցվել է, որ հոտառության համակարգը օգտագործում է հոտերի կոդավորման համակցված շրագիր։
Պարգևներ
Գիտական բեղմնավոր գործունեության համար Լինդա Բակին շնորհվել են բազմաթիվ պարգևներ, այդ թվում՝ Gairdner Foundation-ի միջազգային մրցանակ (2003), ամերիկյան նվաճումների ակադեմիայի ոսկե ափսե , Հարվարդի համալսարանի պատվավոր դոկտորի աստիճան, McKnight Scholar Award (1992), Science for Art Prize, Takasago Award for Research in Olfaction, Sense of Smell Award (1992), John Merck Scholar (1993), Distinguished Alumnus (1995), R.H. Wright Award in Olfactory Research (1996), Unilever Science Award (1996)...:
Արտաքին հղումներ
Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ Կատեգորիա:Նոբելյան մրցանակի դափնեկիրներ Կատեգորիա:Ամերիկացի նոբելյան մրցանակակիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Լոնդոնի թագավորական միության արտասահմանյան անդամներ Կատեգորիա:Նոբելյան մրցանակի կին դափնեկիրներ Կատեգորիա:Ամերիկացի բուսաբաններ Կատեգորիա:Կոլումբիայի համալսարանի շրջանավարտներ Կատեգորիա:Լոնդոնի թագավորական ընկերության անդամներ
Օգ Մանդինո
Օգ Մանդինո (Og Mandino, ), ամերիկացի գրող, «Աշխարհի մեծագույն վաճառականը» գրքի հեղինակը:
Կենսագրություն և գործունեություն
Նրա աշխատությունների հիմքը քրիստոնեական ֆունդամենտալիզմն է, գրքերը մեծապես կրում են Նապոլեոն Հիլի և Էմետտա Ֆոքսի ազդեցությունը: Ներկայում Մանդինոն հայտնի և պահանջված գրող է: Նրա գրքերի վաճառքը գերազանցում է 50 միլիոնը և թարգմանված են ավելի քան 25 լեզուներով: Մինչ 1976 թվականը Մանդինոն ղեկավարել է «Success Unlimited» ամսագիրը և  ներկայացվել է խոսնակների ազգային ասոցիացիայի Փառքի սրահին:
Մանդինոյի գլխավոր նշանաբանը եղել է «Արա՛ այսօր»: Նրա «Աշխարհի մեծագույն վաճառականը» գիրքը որոշակի առումով եղել է այլ հայտնի գրքերի նախակարապետ, ինչպես օրինակ՝ «Ամենաարդյունավետ մարդկանց յոթ սովորույթները» գրքի համար:
Օգի մայրը որդու համար կանխագուշակել էր գրողի ապագա: Բարձր դասարաններում նա թերթի խմբագիր էր և ծրագրել էր ընդունվել Միսսուրիի համալսարանի ժուռնալիստիկայի ֆակուլտետը: Սակայն 1940 թվականին նրա մայրը հանկարծամահ է եղել: Քոլեջ հաճախելու փոխարեն Օգը նախընտրել է աշխատել թղթի ֆաբրիկայում, որտեղ աշխատել է մինչև 1942 թվականը, մինչ բանակի օդային կորպուս ընդունվելը: Երկրորդ համաշխարհային պատերազմի ժամանակ նա թռիչքներ էր կատարել «B-24 Liberator» ստրատեգիական ռմբակոծիչով:
Արտաքին հղումներ
Կատեգորիա:Երկրորդ համաշխարհային պատերազմ Կատեգորիա:Գրքեր Կատեգորիա:Ամերիկացի գրողներ
Խաղացողը (ֆիլմ, 1992)
«Խաղացողը» (The Player), «սև կատակերգություն» ժանրի ամերիկյան գեղարվեստական ֆիլմ, որը նկարահանվել է 1992 թվականին։ Ռեժիսորն է Ռոբերտ Օլոմենը։ Մայքլ Թոլքինի համանուն վեպի էկրանավորումն է։
Սցենարը գրել է Մայքլ Թոլքինը՝ սեփական վեպի մոտիվներով ։ Գլխավոր դերերում են՝ Թիմ Ռոբինս, Գրետա Սկակի, Ֆրեդ Ուորդ, Վուպի Գոլդբերգ, Փիթեր Գալախհեր, Բրայոն Ջեյմս, Սինթիա Սթիվենսոն։
Ֆիլմում կան հոլիվուդյան ֆիլմերից բազմաթիվ հղումներ։ Ռեժիսոր Օլթմենը հայտարարել է, որ այս ֆիլմը ոչ մեկին չի վիրավորում և այն սահմանել է որպես «շատ փափուկ սատիրա»։
Սյուժե
Նրա աշխատանքին սկսեց վտանգ սպառնալ, երբ ստուդիայում աշխատանքի անցավ սկսնակ բանաստեղծուհի Լարի Լևինը։ Ենթարադաբար Միլը նաև սպառնալիքներով լի նամակներ է ստացել սցենարիստ Դեյվիդ Կահանեից, ում աշխատանքը չէր ընդունել։ Կահանեի ընկերուհին՝ Ջուն Գուդմունդսդոթիրը, պատմում է Միլին, որ Դեյվիդը գտնվում է Փասադենայի թատրոնում։ Միլը գտնում է Կահանեին և ձևանալով շահագրգիռ, նրան առաջարկում է պայմանագիր կնքել իր սցենարի համար՝ հույս ունենալով, որ դա վերջ կդնի սպառնալիքներին։ Նրանք գնում են բար, որտեղ Կահանեն հարբում է և մերժում Միլի առաջարկը։ Նա Գրիֆինին անվանում է ստախոս և շարունակում ծաղրել ստուդիայում իր աշխատանքը։ Միլը դուրս է գալիս և ավտոկանգառում կռիվ անում, իսկ հետո Դեյվիդին խեղդում է ջրափոսում՝ ամեն ինչ ներկայացնելով որպես դժբախտ պատահար։
Հաջորդ օրը Միլը ընդհարվում է անվտանգության ծառայության պետ Ուոլտթեր Շտակելեմի հետ, որը պատմում է մահվան մասին և ասում, որ վերջին մարդը ում հանգուցյալը հանդիպել է այդ նա է եղել։ Միլը նորից ստանում է սպառնալիքներով լի նամակ և հասկանում, որ սխալ մարդու է սպանել։
Գրիֆինը ներկա է լինում Կահանեի հուղարկավորությանը, որտեղ զրուցում է Ջունի հետ։ Խուզարկուներ Էյվերինը և Դելոնգփրեն կասկածում են, որ Միլը կապ ունի սպանության հետ։ Միլը ևս մեկ նամակ է ստանում հյուրանոցի բարում հանդիպելու առաջարկով։ Նա գնում է հանդիպման և սպասում, բայց հանկարծ հանդիպում է երկու է սցենարիստի՝ Թոմ Օուքլինին և Էնդի Սիվելային, քանի որ Միլը միայնակ չէ, նրա հետապնդողը չի հայտնվում։ Վերադառնալով իր մեքենան, Միլը ստանում է մի նամակ, որտեղ նրան խորհուրդ է տրվում նայել թիկնոցի տակ։ Այնտեղ Միլը տեսնում է կենդանի բոժոժավոր օձ և հովանոցով սպանում։
Վախենալով, որ Լարի Լևին կշարունակի վնասելու չարամիտ փորձ անել, Միլն առաջարկում է երկու ղեկավարներին աշխատանք կատարել մեկ ֆիլմի սցենարի վրա՝ Լևիին համոզելով, որ կինոնկարը կդառնա Օսկարի հավակնորդ։ Միլի պլանը կայանում էր նրանում, Լևինի ֆիլմը կձախողվի, սակայն վերջին պահին Գրիֆինը կմիջամտի, առաջարկելով մի քանի փոփոխություններ կատարել և փրկել ֆիլմի բյուջեն։ Հետո նա կհամոզի Բոնին մեկնել Նյու Յորք և աշխատել ստուդիական բիզնեսում։
Հունիսին Գրիֆինը հանգստի է մեկնում «Desert Hot Springs» սպա-կենտրոնում։ Այնտեղ Միլը և Ջունը սիրով են զբաղվում, Միլը խոստվանում է, որ սպանել է Կահանեին, սակայն Ջունը պատասխանում է, որ միևնույն է՝ սիրում է նրան։ Միլի փաստաբանը հայտնում է, որ ստուդիայի ղեկավար Ջոել Լևիսոնը դուրս է եկել աշխատանքից և  Փասադենայի ոստիկանությունը ցանկանում է, որպեսզի Միլը մասնակցի հետաքննությանը։ Վկան չկարողացավ ճանաչել նրան։
Մեկ տարի անց, ստուդիայի աշխատակիցները հետևում են Լարի Լևիի ֆիլմին, նոր, լարված հոլիվուդյան ավարտով և գլխավոր դերերում հայտնի դերասաններով։ Ֆիլմի փրկության Միլի ծրագիրը աշխատել է, և այն ղեկավարում է ստուդիան։ Գրիֆինին զանգահարում է Լևինը և առաջարկում է լսել սցենարիստի հայտը։ Նա խոստովանում է, որ հենց ինքն է եղել խորհրդավոր հետապնդողը, իսկ այժմ առաջարկում է նոր ֆիլմի սյուժեի գաղափարը՝ ստուդիայի ղեկավարի մասին, որը սպանում է սցենարիստին և խուսափում պատժից։ Գրիֆինը կհամաձայնվի միայն այն դեպքում, եթե լինի երաշխավորված երջանիկ ավարտ, որտեղ ղեկավարը մի այրի սցենարիստի հետ վարում է երջանիկ կյանք։
Քննադատություններ
Metacritic կայքում կինոնկարը հավաքել է 86 միավոր 100-ից, որը հիմնված է 20 արձագանքների վրա, ինչը ցույց է տալիս «համընդհանուր ճանաչումը» ։
Ռոջեր Էբերթը ֆիլմիը չորս աստղ է գնահատել և անվանել «խելացի և զվարճալի» ֆիլմ։ Նա թողարկվեց եկավ ճիշտ ժամանակին։ Խնայողությունների և փոխառությունների հետ կապված սկանդալներից հետո, Մայքլ Միլկենից հետո, ավելորդ հարկերից և գողացված կենսաթոշակներից հետո, ահա մի ֆիլմ, որը օգտագործում է Հոլիվուդը, որպես 1980-ականների ագահության փոխաբերություն՝ այս ֆիլմը «ունայնություն խարույկ» էր, որը պետք է լիներ» ։
Ինտիմ տեսարան
Օլթմանին գովաբանել են սիրային տեսարանի համար, որում Թիմ Ռոբինսին ու Գրետա Սկակչիին ներքևից վերև են նկարահանել։ Ավելի ուշ Սկակչին պնդում էր, որ ռեժիսորը ցանկանում էր ամբողջությամբ մերկ տեսարան, սակայն դերասանուհին կտրականապես հրաժարվել է ։
Արտաքին հղումներ
Կատեգորիա:1992 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան կինոկատակերգություններ Կատեգորիա:Լոս Անջելեսում նկարահանված ֆիլմեր Կատեգորիա:Գրքերի էկրանավորումներ Կատեգորիա:Նյու Լայն Սինեմայի ֆիլմեր Կատեգորիա:Ամերիկյան դրամա ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ամերիկյան թրիլեր ֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան դետեկտիվ ֆիլմեր Կատեգորիա:Ամերիկյան մելոդրամա ֆիլմեր
Ռալֆ Սեմպսոն
Ռալֆ Լի Սեմպսոն-կրտսեր (Ralph Lee Sampson, Jr.; ), ամերիկացի պրոֆեսիոնալ բասկետբոլիստ։ 2012 թվականից բասկետբոլի փառքի սրահի անդամ։
Խաղացողի կարիերա
Խաղացել է կենտրոնականի և ծանր հարձակվողի դիրքերում։ Սովորել է Վիրջինիայի համալսարանում։ 1983 թվականի NBA դրաֆթի ժամանակ ընտրվել է «Հյուստոն Ռոքեթս» ակումբի կողմից առաջին համարի ներքո։ Հետագայում հանդես է եկել «Գոլդեն Սթեյթ Ուորիորս», «Վաշինգտոն Վիզարդս», «Մալագա» և «Ռոկֆորդ Լայթնինգ» ակումբների կազմում։ NBA-ում անցկացրել է ընդամենը 9 մրցաշրջան։ Չորս անգամ մասնակցել է NBA բոլոր աստղերի խաղին (1984—1987)։ 1985 թվական ճանաչվել է NBA բոլոր աստղերի խաղի MVP։ Դարձել է Նեյսմիթի մրցանակի (1981—1983), Ջոն Վուդենի անվան մրցանակի (1982—1983), Օսկար Ռոբերտսոնի անվան մրցանակի (1981—1983) և Ադոլֆ Ռապի անվան մրցանակի (1981—1983) դափնեկիր, ինչպես նաև UPI տարբերակով (1981—1983), Sporting News տարբերակով (1982), Associated Press տարբերակով (1981—1983) և NABC տարբերակով (1982—1983) ճանաչվել է ուսանողների միջև տարրվա բասկետբոլիստ։ Ընդգրկվել է NBA սկսնակների առաջին հավաքականի մեջ (1984)։ 1984 թվականին ճանաչվել է NBA տարվա սկսնակ։ Մեկ անգամ ընդգրկվել է NBA բոլոր աստղերի 2-րդ հավաքականի մեջ (1985)։ Երեք տարի շարունակ ընդգրկվել է NCAA առաջին համաամերիկյան առաջին հավաքականի մեջ (1981—1983), ինչպես նաև ճանաչվել է Atlantic Coast կոնֆերենցիայի ուսանողների միջև տարվա բասկետբոլիստ (1981—1983)։ Ընդհանուր NBA կարիերայի ընթացքում խաղացել է 456 խաղ, որոնցում հավաքել է 7039 միավոր (15,4 մ/խ), 4011 անդրադարձ, 1038 փոխանցում, 390 խլում և 752 բլոկշոտ։ 2012 թվականի սեպտեմբերի 7-ին Սեմպսոնին մտցրել են բասկետբոլի փառքի սրահ ։
Մարզիչի կարիերա
Խաղացողի պրոֆեսիոնալ կարիերայի ավարտից հետո մարզել է «Ռիչմոնդ Ռիտմ» ակումբը։
Չժոու Ցզըյու
Չժոու Ցզըյու(周子瑜,저우쯔위, Չոու Չչըվի,, առավել հայտնի է որպես Ցզըյույ)՝ թայվանացի երգչուհի, հարավկորեական Twice գյորլ-խմբի մասնակից, որը ստեղծվել է Սեուլում ։
Միջաեպ դրոշի հետ
2015 թվականի նոյեմբերին Ցզըյուն հայտնվեց My Little Television հեռուստաշոուին։ Նա իրեն ներկայացրեց որպես թայվանդուհի և բարձրացրեց Չինաստանի և Կորեայի դրոշները մեկտեղ։
Սկավառակագրություն
Ալբոմներ
Խորհրդատետր (4821)
Խորհրդատետր (4821), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4821 թվի տակ։ Ձեռագիրը գրվել է 14-րդ դարում։ Ստացողը ենթադրաբար եղել է Գրչագիչն։ Գրված է մագաղաթի վրա, որը ունի 30x21 և 26.5x19.5 չափս։ Ձեռագիրը կազմված է 22 թերթից։ Գրված է միասյուն, բոլորգրով։ Ունի կիսախորան մանրանկարներ։ Կազմը` լուսանցազարդ ստվարաթուղթ։ Հիշատակարաններ գրչի՝ 12ա, հետագայի 4բ (17-րդ դար) ։
Ծանոթագրություններ
Կատեգորիա:Մատենադարանի ձեռագրեր
Բուրգեր Քինգ
Բուրգեր Քինգ (Burger King Corporation հաճախ օգտագործվում է BK), ամերիկյան ընկերություն, շտաբակայանը գտնվում է Մայամիյում, Ֆլորիդա Նահանգ, ԱՄՆ ։
Պատմություն
Ընկերության պատմությունը սկսել է 1953 թվականին ռեստորանային Insta-Burger King ցանցով, Ջեքսոնվիլում (Ֆլորիդա)։ Դրանից հետո 1954 թվականին Insta-Burger King ռեստորանում առաջացել է ֆինանսական խնդիրներ և երկու տեղացի՝ Դեվիդ Էդջերթոնը և ջեյմս Մաքլեմորը գնեցին ընկերությունը և անվանափոխեցին այն «Բուրգեր Քինգ» ։ Հաջորդ կես դարը ընկերությունը փոխել է իր տնօրեններին։ 3-րդ տնօրենը եղել է TPG Capital խումբը, իսկ Bain Capital և Goldman Sachs Capital Partners ընկերությունները 2002 թվականին հրապարակել են այն։ 2010 թվականի վերջում բրազիլական 3G Capital ընկերությունը գնեց այն 3,26 մլրդ ԱՄՆ դոլարով։ 3G Capital և Berkshire Hathaway ընկերությունները միաձուլեցին ВК -ն կանադական Tim Hortons հացատան հետ։
Ծանոթագրություններ
Կատեգորիա:Արագ սնունդ Կատեգորիա:Բուրգեր Քինգ Կատեգորիա:Արագ սննդի ցանցեր Կատեգորիա:Ամերիկյան ընկերություններ
Օտրոշան
Օտրոշան, լեռ Ախալքալաքի բարձրավանդակում, Ախալքալաք քաղաքիից 25 կմ հյուսիս-արևմուտք, Ասպինձա քաղաքից 6 կմ հյուսիս-արևելք, Կուր գետի աջ կողմում։ Բարձրություն 2086 մ։ Նշանակված է Կովկասի 5– և 10-վերստանոց քարտեգներում ։
Սաբրինա Քլաուդիո
Կյանք և կարիերա
Այս երգերը հետագայում դարձել է «Confidently Lost» մինի ալբոմի մասը, որը նա թողարկել է ինքնուրույն SoundCloud-ում։ Մինի ալբոմը լայն թողարկում է ստացել 2017 թվականի մարտին SC Entertainmen-ի միջոցով ։ 2017 թվականի մայիսին նա թողարկել է «Unravel Me» սինգլը ։ Այն զբաղեցրել է Billboard Twitter Emerging Artists չարթի 22-րդ հորիզոնականը։ 2017 թվականի հուլիսին նրա «Belong to You» սինգլը զաբղեցրել է նույն չարթի 2-րդ հորիզոնականը ։
2017 թվականի օգոստոսին հայտարարվել է, որ Քլաուդիոն շրջագայելու է Հյուսիսասյին Ամերիկայով 6lack-ի հետ միասին նրա Free 6lack շրջագայության ժամանակ ։
2017 թվականի հոկտեմբերի 5-ին Քլաուդիոն պաշտոնապես թողարկել է իր առաջին լրիվ տևողությամբ թվային միքսթեյփը՝ «About Time»-ը։ Միքսթեյփն աջակցվել է «Unravel Me» և «Belong to You» սինգլներով ։ 2017 թվականի հոկտեմբեր-նոյեմբեր ամիսներին Apple Music-ը գովազդել է Քլաուդիոյին որպես իր Up Next արտիստ։ Այս նախագիծը կենտրոնացված է ճեղքումային արտիստների պատմության, ոգեշնչման և ազդեցությունների վավերագրության վրա՝ բացառիկ հարցազրույցների, կենդանի ելույթների և մինի վավերագրական ֆիլմերի միջոցով ։
2018 թվականի ապրիլի 2-ին Քլաուդիոն թողարկել է «All to You» սինգլը, որին ապրիլի 4-ին հետևել է Քալիդի մասնակցությամբ «Don't Let Me Down» երգը։ Նրա առաջին ստուդիական ալբոմը՝ «No Rain, No Flowers»-ը, թողարկվել է 2018 թվականի օգոստոսի 15-ին, ինչին նախորդել է «Messages From Her» սինգլի թողարկումը ։
Արտաքին հղումներ
Կատեգորիա:1996 ծնունդներ Կատեգորիա:Ապրող անձինք Կատեգորիա:21-րդ դարի ամերիկացի կանայք Կատեգորիա:Ամերիկացի փոփ երգչուհիներ Կատեգորիա:Ամերիկացի փոփ երաժիշտներ Կատեգորիա:Ամերիկացի երգիչ-երգահաններ Կատեգորիա:Ամերիկացի երգահաններ Կատեգորիա:21-րդ դարի երգչուհիներ Կատեգորիա:Ռիթմ-և-բլյուզ երաժիշտներ Կատեգորիա:21-րդ դարի ամերիկացի երգիչներ Կատեգորիա:Ամերիկացի փոփ երգիչներ Կատեգորիա:21-րդ դարի ամերիկացի երաժիշտներ
Ջաբարիներ
Ջաբարիներ (جبرية), իսլամական առաջին աշխարհայացքային ուսմունքներից մեկի ներկայացուցիչներ։ Ջաբարիները ի հակադրություն կադարիների ընդունում էին Ալլահին որպես միակ արարիչ (فاعل حقيقي` ֆաիլ հակիկի), երկրի վրա կատարվող բոլոր իրադարձությունների պատճառ՝ այդ թվում նաև մարդկանց կողմից իրականացվող։ Ջաբարիական դպրոցը առաջացել է Բասրայում Օմայանների կառավարման ժամանակ։ Այս ուսմունքի առաջին ներկայացուցիչն է ալ-Ջաադ իբն Դիրհամը (الجعد بن درهم)։
Ուսմունք
Ջաբարիները աստվածային նախախնամության բացարձակ կողմնակիցներ էին։ Նրանք կարծում էին, որ մարդ իր գործողությունները ազատ չի կատարում, այլ կատարում է պարտադրված (مجبور` մաջբուր) Ալլահի կողմից։ «Իրական» ջաբարիներ էին համարվում ջահմիները, իսկ «չափավոր» ջաբարիներ էին նաջարիները՝ ալ-Հուսեյն ան-Նաջարի հետևորդները, դիրարիները՝ Դիրար իբն Ամրի հետևորդները, աշարիները՝ Աբու ալ-Հասան ալ-Աշարիի հետևորդները։ Չափավոր ջաբարիները հետևում էին քասբի (كسب) հայեցակարգի տարբեր եղանակներին՝ դրանով զբաղեցնելով կադարիների հայեցակարգի հանդեպ կոմպրոմիսային դիրք։ Նրանք կարծում էին, որ գործողության կատարման մեջ մասնակցում են երկու կատարողներ՝ Ալլահը, ով արարում է գործողությունը, և մարդ, ով այն «ի կատար է ածում»։
Քասբ
Քասբը (كسب) իսլամական տերմին է, իրենից ներկայացնում է կրոնա-էթիկ հայեցակարգ, որի համաձայն մարդկային գործողությունների կատարման գործում մասնակցում է երկու «կատարող» (فاعلان` ֆաիլան)՝ Աստված, ով արարում է, և մարդ, ով իրականացնում, ի կատար է ածում։ Այս հայեցողակարգի կողմնակիցները կոմպրոմիսային դիրք են գրավում կադարիների և ջաբարիների դոկտրինաների միջև։
Ջահմիներ
Ջահմիները Ջահմա իբն Սաֆվանի հետևորդներն են, ով զարգացրել է Իբն Դիրհամի ուսմունքը։ Ջահմիները պնդում էին, որ դրախտը (جنّة‎‎՝ ջաննա) և դժոխքը (ջահաննամ) հավերժ չեն, և ժխտում էին Ալլահին դրախտում տեսնելու հնարավորությունը։ Նրանք նաև համարում էին, որ Ղուրանը արարված է։
Նաջարիներ
Ալ-Հուսեյն ան-Նաջարը համարում էր, որ մարդու «կատարելու» ունակությունը և հենց «կատարելը» արարվում է Ալլահի կողմից գործողության արարման հետ միաժամանակ։ Այդ իսկ պատճառով մարդը նաջարիների պատկերացմամբ արարքի նախաձեռնողն է միայն «փոխաբերական իմաստով»։
Դիրարիներ
Դիրար իբն Ամրը կարծում էր, որ «կատարելու» ունակությունը և «կատարելը» ածանցվում է մարդու ազատ կամքից։ Այդ իմաստով մարդ բացարձակորեն համարվում է արարքի նախաձեռնողը։
Գրականություն
Կատեգորիա:Իսլամի ճյուղեր Կատեգորիա:Իսլամագիտություն
Էյդան Բարլոու
Էյդան Ուիլլ Բարլոու (Aidan Will Barlow, ), անգլիացի ֆուտբոլիստ, «Մանչեսթեր Յունայթեդ» ակումբի կիսապաշտպան։ Ներկայում վարձավճարային հիմունքներով հանդես է գալիս նորվեգական «Տրոմսյո» ակումբում։
Ակումբային կարիերա
Բարլոուն ծնունդով Սոլվորդից է։ Վեցամյա հասակում հանդես է եկել «Մանչեսթեր Յունայթեդի» ֆուտբոլային ակադեմիայի կազմում ։
2019 թվականի օգոստոսի 13-ին Էյդանը վարձավճարով տեղափոխվել է նորվեգական «Տրոմսյո» ակումբ ։ 2019 թվականի օգոստոսին նա կատաել է նորամուտը Նորվեգիայի առաջնության բարձրագույն դիվիզիոնում՝ «Լիլլեստրյոմ» ակումբի դեմ խաղում ։ 2019 թվականի սեպտեմբերի 1-ին խփել է իր առաջին գոլը «Տրոմսյոյի» կազմում՝ գրավելով «Խյոուգեսունն» ակումբի դարպասը ։
Կարիերան հավաքականում
2017 թվականի մայիսին Բարլոուն Անգլիայի մինչև 17 տարեկանների հավաքականի կազմում մասնակցել է Եվրոպայի առաջնությանը Խորվաթիայում դեմ խաղին։ Խփել է մեկ գոլ խմբային փուլի՝ Ուկրաինայի հավաքականի դեմ խաղում։ Մրցաշարի ընթացքում անցկացրել է 3 խաղ, և արդյունքում անգլիացիներն զբաղեցրել են երկրորդ տեղը՝ չեմպիոնական տիտղոսը զիջելով իսպանացիներին։ 2017 թվականի սեպտեմբերին անցկացրել է մեկ խաղ Անգլիայի մինչև 18 տարեկանների հավաքականի կազմում ։
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Մանչեսթեր Յունայթեդի ֆուտբոլիստներ Կատեգորիա:Ֆուտբոլի կիսապաշտպաններ
Սիգիևի
Սիգիևի (մալթայերեն՝ Is-Siġġiewi, անվանվում է նաև Città Ferdinand, պատմական անվանումը՝ Siggeui ), քաղաք Մալթայի հարավային շրջանում ։ Զբաղեցրած տարածքի ընդարձակությամբ երրորդն է հանրապետությունում՝ Ռաբաթից ու Մելիեայից հետո։ Ընկած է սարահարթի վրա, մայրաքաղաք Վալետայից 10 և նախկին մայրաքաղաք Մդինայից ընդամենը մի քանի կիլոմետր հեռավորությամբ։ 2014 թվականի մարտի 31-ի տվյալներով բնակչության թվաքանակը եղել է  8.367 :
Տասնամյակներ շարունակ քաղաքի բնակչության հիմնական զբաղմունքը եղել է հողագործությունը. մշակել են բնակավայրի շրջակա դաշտերը։ 1993 թվականին քաղաքն ընդունել է մի նոր կարգախոս՝ Labore et Virtute (Աշխատանք և առաքինություն) ։
Պատմություն
Մալթայի բազմաթիվ բնակավայրերի պես՝ Սիգիևիի պատմությունը ևս սկիզբ է առել 1530 թվականին սբ. Հովհաննես Երուսաղեմցու ուխտի ասպետների ժամանումով Մալթա կղզի։ Այդ ժամանակ այս կողմերում արդեն կային մի քանի գյուղակներ, որոնց աստիճանաբար կլանեց Սիգիևին, և այսօր արդեն միայն պահպանված մատուռներն են հուշում, որ մի ժամանակ այդ գյուղակները գոյություն են ունեցել այստեղ։ 1797 թվականի դեկտեմբերի 30-ին ասպետական ուխտի վերջին մեծ մագիստրը՝ Ֆերդինանդ ֆոն Հեմպեշը քաղաքի կարգավիճակ է շնորհել Սիգիևիին, որն այդ իրադարձության կապակցությամբ վերանվանվել է Citta Ferdinand:
Արտաքին հղումներ
Կատեգորիա:Մալթայի քաղաքներ Կատեգորիա:Մալթայի բնակավայրեր
Սև շրջան
«Սև շրջան», նկարչության նոր ուղղության՝ սուպրեմատիզմի հիմնադիր Կազիմիր Մալևիչի նշանավոր կտավներից է։
Նկարագրություն
Նկարը պատկանում է ռուսական անառարկայական նկարչության նոր ուղղությանը, որը Մալևիչն անվանել է սուպրեմատիզմ կամ «նոր նկարչական ռեալիզմ»։ Սուպրեմատիզմի անառարկայականությունը Մալևիչի համար ենթադրում էր նոր տեսանկյունից նայել բնությանը, աշխարհին, տիեզերքին։ Սուպրեմատիկ ձևերը «թռչում են», գտնվում անկշռության վիճակում։ «Սև շրջանը» նկարչի համար դարձավ նոր պլաստիկ համակարգի երեք բաղադրիչներից մեկը, սուպրեմատիզմի կառուցողական նախահիմքը։
Ստեղծման պատմություն
Նկարը ստեղծվել է 1915 թվականին։ Ավելի ուշ տարբեր ցուցահանդեսների համար հեղինակը իրականացրել է նկարի հեղինակային կրկնություններ։ Առաջին «Սև շրջանը» նկարվել է 1915 թվականին և ցուցադրվել «Նկարների վերջին ֆուտուրիստական 0,10 ցուցահանդեսում»։ Այժմ պահպանվում է մասնավոր հավաքածուում։ Նկարի երկրորդ տարբերակը ստեղծվել է Մալևչի աշակերտների՝ Աննա Լեպորսկայայի, Կոնստանտին Ռոժդեստվենսկու, Նիկոլայ Սուետինի կողմից նրա ղեկավարությամբ։ Նկարը համարվում է տրիպտիխի բաղադրիչ, որի մեջ մտնոմ են Սև քառակուսին, Սև շրջանը և Սև խաչը։ Ներկայումս պահպանվում է Պետական Ռուսական թանգարանում Սանկտ Պետերբուրգ։
Աղբյուրներ
Կատեգորիա:Նկարներ այբբենական կարգով Կատեգորիա:Կազիմիր Մալևիչի նկարներ Կատեգորիա:1923 նկարներ Կատեգորիա:Ռուսական պետական թանգարանի նկարներ Կատեգորիա:20-րդ դարի նկարներ
Թակիր իմ դուռը (հեռուստասերիալ)
Թակիր իմ դուռը (Sen Çal Kapımı), թուրքական հեռուստասերիալ, որի գլխավոր դերերում հանդես են գալիս Քերեմ Բյուրսինը և Հանդե Էրչելը ։ Հեռուստասերիալն արտադրվել է «MF Yapım» ընկերության կողմից և ցուցադրվել է FOX հեռուստաընկերությամբ։ Հեռուստասերիալի ռեժիսորն Ալթան Դյոնմեզն է, իսկ պրոդյուսերը՝ Ասենա Բյուլբյուլօղլուն։
Սցենար
Էդա Յըլդըզը միշտ երազել է արտասահմանում սովորելու մասին։ Գլխավոր հերոսուհին հավատում է, որ կարող է հարթել բոլոր խնդիրները և կրթություն ստանալուց հետո կկարողանա օգնել իր մորաքրոջը։ Ճակատագիրը խառնում է Էդայի բոլոր պլանները։ Սերքան Բոլաթը Ստամբուլի ամենահայտնի ճարտարագետներից մեկն է, որի ղեկավարած ընկերությունը պետք է վճարեր Էդայի ուսման ծախսերը։ Սակայն ընկերությունը որոշում է հրաժարվել ուսման ծախսերի փոխհատուցումից, իսկ Էդան իր հերթին ցանկանում վրեժ լուծել։ Նրա մեղքով Սերքանը հայտնվում է վատ դրության մեջ։ Իրավիճակը հարթելու համար՝ Էդան որոշում է օգնել Սերքանին։ Նրանք կնքում են պայմանագիր, համաձայն որի Էդան երկու ամիս շարունակ պետք է լինի Սերքանի սիրեցյալը, փոխարենը Էդան կստանա արտասահմանում սովորելու հնարավորություն։ Միմյանց ատող Սերքանը և Էդան աստիճանաբար սիրահարվում են իրար ։
Արտաքին հղումներ
Կատեգորիա:Թուրքական հեռուստասերիալներ
Թբիլիսիի տիկնիկային թանգարան
Թբիլիսիի տիկնիկային թանգարան (თბილისის თოჯინების მუზეუმი), մանկագիր և մանկավարժ Թինաթին Թումանիշվիլիի նախաձեռնությամբ 1937 թվականին հիմնադրված թանգարան։ Գտնվում է Թբիլիսիի Սոլոլակ թաղամասի Շավթելի փողոցում։
Պատմություն
Թանգարանի առաջին հավաքածուի նվիրատուն հենց ինքը Թինաթինն է՝ տիկնիկներ, խաղալիքներ, տոհմական իրեր և գրադարան։ Այժմ թանգարանը կոչվում է նրա անունով։
Նախապես թանգարանը տեղակայված է եղել մանկապարտեզի երկու սենյակներում, այնուհետև՝ պիոներական պալատի շենքում։ 1990-ական թվականներին թանգարանը թալանվել է, և գերմանական, ֆրանսիական, շվեյցարական 24 տիկնիկ անհետացել են։ Շուրջ 15 տարի թանգարանն այցելուների համար փակ է եղել։ Այն վերաբացվել է 2008 թվականին։
Հավաքածու
Թանգարանի ֆոնդերում կան ավելի քան 3,000 ցուցադրություններ, որոնք ներառում են 19-20-րդ դարերի եվրոպական և ամերիկյան, հնդկական, չինական, ճապոնական տիկնիկներ և խաղալիքներ, վրացական գեղարվեստական և ժողովրդական տիկնիկներ, մեխանիկական և երաժշտական խաղալիքներ։ Հավաքածուի առանձնահատուկ մաս են կազմում գերմանացի արտիստների կողմից հատուկ թանգարանի համար պատրաստված տիկնիկները։
Միջոցառումներ
Թանգարանում կազմակերպվում են ժամանակակից վրացի արվեստագետների ժամանակավոր ցուցահանդեսներ, արտասահմանյան ցուցահանդեսներ, նկարչության և պատմության դասընթացներ ։
Թանգարանում գործում է փոքրիկ տիկնիկային թատրոն և մանկապատանեկան արվեստի ստուդիա։
Ծանոթագրություններ
Կատեգորիա:Վրաստանի թանգարաններ Կատեգորիա:Թբիլիսիի շենքեր և կառույցներ Կատեգորիա:1937 հիմնադրված թանգարաններ
Բրայան Բիանկինի
Բրայան Լեո Բիանկինի (Brian Leo Bianchini, ), ամերիկացի դերասան և ֆոտոմոդել։
Կենսագրություն
Բիանկինին ծնվել է Սան Ֆրանցիսկոյում՝ իտալացիներ Մարսիա և Լեո Բիանկինիների ընտանիքում։ Բրայանն ունեցել է երեք եղբայր և մեկ քույր։ Մանուկ հասակում հետաքրքրվել է ըմբշամարտով և տվյալ մարզաձևի դպրոցական մրցումներում բազմիցս հաղթող է ճանաչվել ։
Մոդելային գործունեություն
Մոդելային բիզնեսում Բիանկինին հայտնվել է քոլեջն ավարտելուց հետո։ Նկարահանվել է այնպիսի հայտնի լուսանկարիչների մոտ, ինչպիսիք են Սթիվեն Անդերհիլը, Բրյուս Վեբերը, Ռոջեր Մոնքսը, Դևիդ ԼաՇապելը, Մայքլ Չայլդերսը, Սթիվեն Քլայանը, Մարտին Ռիտերը, Քրիս Մեքոսը և Ջորջ Մաչադոն, ինչպես նաև մասնակցել է «Reebok», «Versace», «Abercrombie & Fitch» ընկերությունների գովազդային արշավներին։ Նրա լուսանկարները հայտնվել է բազմաթիվ հայտնի ամսագրերի շապիկներին, որոնց թվում են՝ «Vanity Fair», «Glamour», «Cosmopolitan», «Playgirl» և «Men’s Fitness»։ Բիանկինին նկարահանվել է Մոբիի և Lil’ Kim-ի տեսահոլովակներում, իսկ նրա լուսանկարը հայտնվել է Գլորիա Էստեֆանի՝ 2000 թվականին թողարկված «Alma Caribeña» ալբոմի շապիկին։ Նույն թվականին նա առաջին անգամ հանդես է եկել որպես դերասան «Աղջիկ աղջկա համար» դրամայում՝ հաջորդ երկու տարիներին նկարահանվելով ևս երկու ֆիլմում։
Ծանոթագրություններ
Կատեգորիա:Ամերիկացի մոդելներ Կատեգորիա:Մոդելներ այբբենական կարգով Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:Ամերիկացի տղամարդ կինոդերասաններ
Կարլ Մակ
Բարոն Կարլ Մակ ֆոն Լեյբերիխ (Karl Freiherr Mack von Leiberich, 1752, օգոստոսի 25 - 1828, դեկտեմբերի 22) - Ավստրիական ֆելդմարշալ - լեյտենանտ։ Մասնակցել է Թուրքիայի և Ֆրանսիայի դեմ իրականացված պատերազմներին։